מקיף עירוני א' אשקלון כ"ז באייר תשע"ח, 12.04.18

**המגמה למחשבת ישראל**

**אהבה, זוגיות ומיניות במחשבת ישראל, שמונה פרקים לרמב"ם- 2 יח"ל**

**שכבה י"ב- מבחן חוזר מחצית ב'**

**יחידה ראשונה- אהבה זוגיות ומיניות**

**חלק ראשון- שאלות מקור בזיקה לטקסט**

יש לענות על **שאלה אחת** בלבד (8 נקודות לכל סעיף, 24 נקודות לשאלה)

1. "שאלו תלמידיו את רבי דוסתאי ברבי ינאי: מפני מה איש מחזר על אשה, ואין אשה מחזרת על איש? משל לאדם שאבד לו אבידה, מי מחזר על מי - בעל אבידה מחזר על אבידתו. ומפני מה איש פניו למטה ואשה פניה למעלה כלפי האיש? זה ממקום שנברא וזו ממקום שנבראת."

(תלמוד בבלי, מסכת נידה, דף ל"א, ע"ב)

"רבי חייא בר גמדא אמר: (איש בלא אישה) אף אינו אדם שלם, שנאמר "ויברך אותם ויקרא את שמם אדם". בזמן ששניהם כאחד- הם "אדם", אין שניהם כאחד- אין הם קרויים "אדם".

(קהלת רבה, פרשה ט')

1. המקורות שלפניכם מציגים דגמים שונים של זוגיות. הסבירו היטב כל מדרש וציינו איזה דגם של זוגיות הוא מציג (יש להתייחס בפירוט להסבר המשל של רבי דוסתאי בן רבי ינאי).
2. מהי העמדה החז"לית העולה מהמדרש מקהלת רבה לגבי זוגיות? האם היא עולה בקנה אחד עם התפיסה הנוצרית? הסבירו היטב.
3. המדרש מקהלת רבה קובע כי איש בלי אישה אינו אדם שלם. האם ניתן לטעון גם להפך, כי אישה בלא איש אינה אדם שלם? מה דעתכם על טענות אלה? הסבירו היטב.
4. במקור מהתלמוד הבבלי עולה תפיסה מסוימת לגבי האישה. הציגו את התפיסה וחוו דעתכם לגביה. האם תפיסה כזאת רווחת גם היום? הסבירו היטב.
5. "ישקני מנשיקות פיהו" - זה השיר אומרת בפיה בגלותה ובאלמנותה מי יתן וישקני המלך שלמה מנשיקות פיהו כמו מאז לפי שיש מקומות שנושקין על גב היד ועל הכתף אך אני מתאוה ושוקקת להיותו נוהג עמי כמנהג הראשון כחתן אל כלה פה אל פה". (פירוש רש"י לשיר השירים)

" יישקני- דברי הנערה, כאילו תדבר עם נפשה. וכל תאוותה שיישק אותה פעמים רבות, כי לא תשבע מאחת. וכאילו הרגיש בכך הרועה".

(פירוש אבן עזרא לשיר השירים)

"ישקני מנשיקות פיהו"- היכן נאמרה?... בהר סיני נאמרה... אמר רבי יוחנן, מלאך היה מוציא הדיבור מלפני הקב"ה, על כל דיבור ודיבור, ומחזירו על כל אחד ואחד מישראל ואומר לו: מקבל אתה עליך את הדיבור הזה?... היה אומר לו ישראל הן... מיד היה נושקו על פיו........ אמר רבי עזריה: מצאנו שנפשנו של אהרון לא נטלה אלא בנשיקה... וכך גם של משה ומרים... ושאר כל הצדיקים. מניין? שנאמר " ישקני מנשיקות פיהו". אם עזקת בדברי תורה, שבהם שפתייך מנושקות, סוף שהכל מנשקין לך על פיך..."

(שיר השירים רבה, פרשה א')

1. הסבירו היטב את דבריהם של רש"י וראב"ע על הפסוק "ישקני מנשיקות פיהו". עמדו על הדומה והשונה שבין הפירושים שלהם.
2. במדרש שיר השירים רבה עולה פרשנות שונה לפסוק הנ"ל. הסבירו היטב את הפירוש ומהי הסיבה לפרשנות על דרך הדרש?
3. רש"י טעון בפירושו לשיר השירים "מקרא אחד יוצא לכמה טעמים. וסוף דבר, אין לך מקרא יוצא מידי פשוטו ומשמעו. ואף על פי שדברו הנביאים דבריהם בדוגמא (בדימויים), צריך ליישב הדוגמא על אופניה וסדרה (בדרך הפשט), כמו שהמקראות סדורים ז אחר זה..." הסבירו את דבריו. איזה פירוש לשיר השירים עולה מהם? האם אתם מסכימים עם רש"י? מדוע?
4. פרשנות חקר המקרא מציגה פירוש מסוים לשיר השירים. הסבירו את הפולמוס על שיר השירים, וכיצד הוא בא לידי ביטוי בפרשנות זו?

**חלק שני- שאלות בקיאות והבנה**

יש לענות על **שאלה אחת** בלבד (8 נקודות לכל סעיף, 16 נקודות לשאלה)

1. **פילו וסופיה- איזו מין שיחה...?**
2. מהן טענותיו של פילו בבואו לשכנע את סופיה לממש את אהבתם ביחסי מין? האם נימוקיו משכנעים בעיניכם?
3. סופיה טוענת "התכונה של אהבת התענוג היא, שסיפוקה מעורר סלידה". הסבירו היטב את טענתה. כיצד משיב לה פילו על טענה זו? עם מי מהם אתם מזדהים ומדוע?
4. **מין וקדושה- הילכו שניהם יחדיו?**
5. בדברי משה לעם טרום מעמד הר סיני הוא מוסיף אמירה שה' לא ביקש לומר. מהי אותה אמירה ומדוע משה מוסיף אותה?
6. רב רחומי היה חוזר לביתו ולאשתו רק ביום הכיפורים. הסבירו את האירוניה במצב זה ואת הביקורת העולה ממקור זה לגבי התנהגותו של רב רחומי.

**חלק שלישי- מושגים**

יש לענות על **שני מושגים** בלבד (5 נק' למושג)

1. פרד"ס
2. הברית החדשה
3. פאולוס

**יחידה שנייה- שמונה פרקים לרמב"ם**

**חלק ראשון- שאלות מקור בזיקה לטקסט**

יש לענות על **שאלה אחת** בלבד (8 נק' לסעיף, 24 נקודות לשאלה)

1. **על מחלות הנפש- פרק שלישי**

"הקדמונים אמרו שלנפש יש בריאות ומחלה כמו שיש לגוף בריאות ומחלה. בריאותה היא שתהיינה תכונותיה ותכונות חלקיה תכונות שהיא תעשה בהן תמיד מעשים טובים, מעשי חסד ומעשים נאים. מחלתה היא שתהיינה תכונותיה ותכונות חלקיה תכונות רעות שהיא תעשה בהן תמיד רעות, מעשים רעים ומעשים מגונים. ... החולים בגופם מדמה להם קלקול חושם שהמתוק מר והמר מתוק, והם מתארים לעצמם את המתאים כבלתי מתאים. תאוותם חזקה, ויש להם הנאה רבה בדברים שלבריאים אין בהם הנאה כלל, ולעיתים יש מהם אפילו כאב...

כך נדמה לחולי הנפש, אני מתכוון לרעים ולפגומים, שמעשים רעים הם מעשים טובים, ושמעשים טובים הם עוול. בגלל מחלת נפשו הוא ידמה שהם מעשים טובים.

החולים, כשהם יודעים שהם חולים ואינם מיטיבים לדעת את מלאכת הרפואה, שואלים את הרופאים, ואז הללו מודיעים להם מה ראוי לעשות, ואוסרים עליהם את מה שהם מדמים שהוא מהנה ומכריחים אותם לבלוע דברים מאוסים ומרים, עד שגופיהם ירפאו... אבל חולי הנפשות שאינם מכירים במחלתם ומדמים שהיא בריאות, או מרגישים בה ואינם דואגים לטיפול, סופם כסוף חולה ההולך בעקבות הנאותיו ואינו דואג לריפוי, שהוא ימות בלי ספק".

1. לפי הרמב"ם, מהי מחלת נפש, מה מאפייניה ומה גורם לה?
2. הרמב"ם מתייחס לסוג אחד של "חולה נפש" כסוג הקשה ביותר לטיפול. מהון אותו סוג ומדוע הוא הסוג הקשה לטיפול? האם אתם מסכימים עם עמדו של הרמב"ם בנושא זה? הסבירו היטב.
3. מהו הדמיון בין חולי הנפש לחולי הגוף, ומהו ההבדל בין דרך הריפוי של חולי הגוף לדרך הריפוי של חולי הנפש? הציגו לפחות שתי נקודות דמיון ושתי נקודות שוני.
4. נער בן 15 נהג לגנוב מחנויות בעיר ולפרוץ למכוניות. לאחר שנתפס אמר הנער: "מה אכפת לכם מה אני עושה? זה לא מפריע לאף אחד, אני עושה את זה סתם בשביל הכיף". הנער נשלח לטיפול פסיכולוגי משקם. חצי שנה לאחר תחילת הטיפול קבע הפסיכולוג שהשיקום הצליח. הפסיכולוג קבע זאת על סמך שינויים שחלו בנער. ציינו שני שינויים שאם יחולו בנער, יהיה אפשר לקבוע על פי הרמב"ם שהנער השתקם.
5. **ההקדמה של ההקדמה- הקדמת שמונה פרקים לרמב"ם**

"הבהרנו בִּפְתִיחַת הַחִבּוּר הזה, מה הַסִּבָּה שגרמה למחבר (למקבץ) (לקבוע) מסכתא זאת בסדר זה (סדר נזיקין); גם ציינו את הַתּוֹעֶלֶת הגדולה שבמסכתא זאת. הבטחנו פְּעָמִים רַבּוֹת (בחלקים קודמים) בְּמַה שֶּׁקָּדַם בְּזֶה הַחִבּוּר, לְדַבֵּר בְּזֹאת הַמַּסֶּכֶת דברים מוֹעִילִים. וּלְהַאֲרִיךְ בָּהּ קְצַת אֲרִיכוּת (על אודותיה) מִפְּנֵי שֶׁהִיא קְטַנָּה. וְאַף עַל פִּי שֶׁתֵּרָאֶה מְבֹאֶרֶת וְקַלָּה לְהָבִין וְלַעֲשׂוֹת מה שֶּׁכּוֹלֶלֶת - אֵינָהּ קַלָּה עַל כָּל בְּנֵי אָדָם, וְאֵין כָּל ענייניהָ גַם כֵּן מוּבָנִים מִבְּלִי פֵּרוּשׁ אָרֹךְ, עִם הֱיוֹתָהּ מְבִיאָה לִידֵי שְׁלֵמוּת גְּדוֹלָה וְהַצְלָחָה (ואושר) אֲמִתִּית - וּמִפְּנֵי זֶה רָאִיתִי לנכון לְהַרְחִיב בְּזֶה הַמַּאֲמָר. וּכְבָר אָמְרוּ רַבּוֹתֵינוּ, זִכיְרוֹנָם לִבְרָכָה, הַאי מַאן דְּבָעֵי לְמֶהֱוֵי חֲסִידָא לִקַּיֵּם "מִלֵּי דְאָבוֹת" (בבא קמא ל א). וְאֵין אֶצְלֵנוּ מַעֲלָה גְדוֹלָה מֵחֲסִידוּת אֶלָּא (זולת) נְבוּאָה - וְהִיא הַמְּבִיאָה אֵלֶיהָ, כְּמוֹ שֶׁאָמְרוּ רַבּוֹתֵינוּ, זִכְרוֹנָם לִבְרָכָה: "חֲסִידוּת מְבִיאָה לִידֵי רוּחַ הַקֹּדֶשׁ" (משנה סוטה ט טו). - הִנֵּה הִתְבָּאֵר (יוצא) מִדִּבְרֵיהֶם, שֶׁקִּיּוּם מַאַמְרֵי זֹאת הַמַּסֶּכֶת מֵבִיא לִידֵי נְבוּאָה. וְהִנְנִי עָתִיד לְבָאֵר אמִיתַּת (אמירה) הַדָּבָר הַהוּא, מִפְּנֵי שֶׁהוּא כוֹלֵל חֵלֶק גָּדוֹל מֵהַמִּידּוֹת הַטּוֹבוֹת (תורת המידות). וְרָאִיתִי לנכון לְהַקְדִּים קֹדֶם שֶׁאַתְחִיל בְּפֵרוּשׁ כל הלכה והֲלָכָה, להקדים פְּרָקִים מוֹעִילִים; יֵדַע (יימצאו) מֵהֶם הָאָדָם הַקְדָּמוֹת, וְיִהְיוּ לוֹ גַם כֵּן מָבוֹא (בבחינת) וּמַפְתֵּחַ בְּמַה שֶּׁאֲנִי עָתִיד לְפָרֵשׁ (עתידים להסביר). וְדַע, שֶׁהַדְּבָרִים אֲשֶׁר אֹמַר בִּפְרָקִים אֵלּוּ וּבְמַה שֶּׁיָּבֹא מִן הַפֵּרוּשׁ, אֵינָם דְּבָרִים שֶׁבְּדִיתִים מֵעַצְמִי, וְלֹא פֵרוּשִׁים שֶׁחִדַּשְׁתִּים. אלא הֵם דברים שנלקטו מִדִּבְרֵי חֲכָמִים בְּמִדְרָשׁוֹת וְתַלְמוּד ובחיבורים אחרים שלהם; וּמִדִּבְרֵי הַפִּילוֹסוֹפִים גַּם כֵּן הַקַּדְמוֹנִים וְהַחֲדָשִׁים, וּמֵחִבּוּרֵי הַרְבֵּה בְנֵי אָדָם - וּשְׁמַע הָאֱמֶת מִמִּי שֶׁאֲמָרָהּ. וְאֶפְשָׁר שֶׁאָבִיא לִפְעָמִים מַאֲמָר אֶחָד כֻּלּוֹ מִסֵּפֶר הַמְפוּרְסָם בִּלְשׁוֹנוֹ - וְאֵין בְּכָל זֶה רֹעַ. וְאֵינִי מִתְפָּאֵר בְּמַה שֶּׁאֲמָרוֹ מִי שֶׁקָּדַם מִמֶּנִּי - שֶׁאֲנִי כְּבָר הִתְוַדֵּיתִי בָּזֶה - וְאַף עַל פִּי שֶׁלֹּא אַזְכִּיר: "אָמַר פְּלוֹנִי" - שֶׁזֶּה אֲרִיכוּת אֵין תּוֹעֶלֶת בָּהּ. וְאֶפְשָׁר שֶׁיִּהְיֶה מֵבִיא זִיכְרוֹן שֵׁם הָאִישׁ הַהוּא לַחְשֹׁב מִי שֶׁאֵין לוֹ חֵךְ: שֶׁהַדָּבָר הַהוּא נִפְסָד וּבְתוֹכוֹ רֹעַ, שֶׁלֹּא יְבִינֵהוּ - וּמִפְּנֵי זֶה רָאִיתִי שֶׁלֹּא לִזְכֹּר הָאוֹמֵר, שֶׁכַּוָּנָתִי לְהוֹעִיל הַקּוֹרֵא וּלְבָאֵר לוֹ עִנְיָנִים הַצְּפוּנִים בְּזֹאת הַמַּסָּכֶת. וַאֲנִי אַתְחִיל עַתָּה לִזְכֹּר הַפְּרָקִים אֲשֶׁר רָאִיתִי לְהַקְדִּימָם הֵנָּה לְפִי כַוָּנָתִי, וְהֵם: שְׁמוֹנָה פְרָקִים."

1. דוד בן גוריון אמר "החשוב אינו מי אמר, אלא מה אמר". עם איזו אמירה של הרמב"ם מתכתבים דבריו? הסבירו היטב למה כוונתם.
2. ציינו שני נימוקים אותם מביא הרמב"ם לכך שאינו מציין את מקורותיו בשמונה פרקים. האם נימוקיו משכנעים אתכם? הסבירו היטב
3. "הרמב"ם אומר "אנו נאריך מעט אודותיה, כי אף על פי שלכאורה היא ברורה וקלה להבנה, לא קל לכל האנשים לקיים את הכלול בה". הסבירו את דבריו וציינו מהו הנימוק השני שבגללו כותב הרמב"ם את שמונה פרקים.
4. על אחד הקירות בכיתה כתבה המורה "כל מי שרוצה לעשות היסטוריה, צריך לשכוח את ההיסטוריה". תלמידיה שאלו אותה בשם מי מובאים הדברים, אך היא סרבה לענות בטרם ידונו במשמעות הדברים בטענה שזהות האומר לא חשובה, אלא משמעות הדברים. התלמידים טענו שזהות האומר חשובה לא פחות מדבריו ובוודאי משפיעה על דבריו. עם איזו מהעמדות אתם מזדהים? הסבירו היטב. האם חשוב לכם לדעת מי אומר אמירות שנשמעות לכם משמעותיות/ נכונות/חשובות? מדוע?

**חלק שני- שאלות בקיאות והבנה**

יש לבחור **שאלה אחת בלבד** (8 נקודות לסעיף, 16 נקודות לשאלה)

1. **חלקי הנפש- פרק ראשון**
2. מהו החלק המדמה לפי הרמב"ם? במה טועים "המדברים" ביחס לחלק זה לפי הרמב"ם?
3. כיצד מוכיח הרמב"ם כי החלק המדמה אינו בשליטת האדם? מה הבעיה עם כך?
4. **דרך האמצע- פרק רביעי**

"אבל מה שעשו אותם חסידים בקצת הזמנים, וקצת המקומות וקצת אנשים מהם, גם כן נוטים אחר הקצה האחד: בצום וקום בלילות ... והתבודד במדבריות. לא עשו דבר זה אלא על דרך הרפואות."

1. מהי עמדתו של הרמב"ם כלפי תופעת הסגפנות שאפיינה חסידים מסוימים? כיצד מנמק הרמב"ם את נטייתם של אלה לסגפנות?
2. הסבירו מהי "דרך האמצע" לפי הרמב"ם. האם מדובר על דרך של "פשרה"? הסבירו היטב.

**חלק שלישי- מושגים**

יש לענות על **שני מושגים** בלבד (5 נקודות למושג)

1. מחויב, אפשרי, נמנע
2. שיתוף השם
3. מסכת אבות

**"האושר האמיתי בחיים הוא בהכרה שאוהבים אותנו. אוהבים אותנו בגלל מה שאנחנו, או במידת מה, אוהבים אותנו למרות מה שאנחנו." (ויקטור הוגו)**

**בהצלחה רבה! יסמין**